ترانگاں دل گمر ایت ھوشام بیت
 من نہ زانت کہ مہر چو بے تام بیت
 چوں تی پرس ء بداراں من پہ ھال
 مرتگیں بلکیں تی ھم نام بیت!!
 نند ء نیاد مرچا منی ، ھچ دیر نہ انت
چہ تی کلء دگہ چار گام بیت
گوں دلء شورء اگاں زھمے جناں
زندگاں دانکہ ھمے چیلام بیت
دریگتیں چہ یوسپء جست اش کتیں
کۓ پہ وش ء وشدلی لیلام بیت
کلرء نمبء پہ ننگار ء کشار
یا نسیب ! کہ اے کشار ھزام بیت
چار دھی ماہ ۓ اگاں بے جمبریں
شپ بزاں گوں نندگاں گوربام بیت
المء ملا ترا ھست آدتے
کے چو مپتء پہ گورء بدنام بیت
جی آر ملا